**ΑΘΗΝΑ – ΣΚΙΑΘΟΣ – ΣΚΟΠΕΛΟΣ – ΑΛΟΝΝΗΣΟΣ – ΒΟΛΟΣ – ΠΗΛΙΟ 7 Μέρες**

***Αθήνα, Εύβοια, Άγιος Ιωάννης Ρώσος, Μαντούδι, Σκόπελος, Αλόννησος, Σκιάθος, Βόλος, Πήλιο, Θερμοπύλες***

**Πτήσεις με BLUE AIR:**

ΟΒ5161 Λάρνακα – Αθήνα 07:30 – 09:15

ΟΒ5362 Αθήνα – Λάρνακα 20:45 – 22:30

**Τελικές τιμές ανά άτομο:**

**16/07, 22/07 Δίκλινο/Τρίκλινο €685 / Μονόκλινο €855 / Παιδί €540**

**05/08, 12/08 Δίκλινο/Τρίκλινο €705 / Μονόκλινο €905 / Παιδί €550**

* **Οι πιο πάνω τιμές ισχύουν για κρατήσεις και πληρωμή προκαταβολής 30% μέχρι 10/04/2019.**
* ***Αποκλειστικά για τα μέλη της ΠΑΣΥΔΥ.* Λόγω περιορισμένου αριθμού θέσεων με τις πιο πάνω τιμές, θα τηρηθεί σειρά προτεραιότητας.**
* **Τιμή παιδιού ισχύει όταν μοιράζεται το δωμάτιο με 2 ενήλικες.**

**1η Μέρα: Αθήνα**

Συγκέντρωση στο αεροδρόμιο Λάρνακας και αναχώρηση για Αθήνα. Άφιξη, υποδοχή από τους αντιπροσώπους μας και μεταφορά στο ξενοδοχείο. Παραλαβή των δωματίων και τακτοποίηση στα δωμάτια μας. Υπόλοιπο της μέρας στη διάθεση μας για βόλτες και ψώνια στο Κέντρο της Αθήνας. Για το βράδυ σας προτείνουμε διασκέδαση στου Ψειρή ή στην Πλάκα. Διανυκτέρευση.

**2η Μέρα: Χαλκίδα – Άγιος Ιωάννης Ρώσος – Μαντούδι – Σκόπελος**

Πρόγευμα και αναχωρούμε για την Εύβοια. Στη διαδρομή θα έχουμε σταθμό για καφέ στην Χαλκίδα, όπου θα θαυμάσουμε την Άμπωτη και την παλίρροια στο στενό του Ευρίπου. Στην συνέχεια, θα προσκυνήσουμε το Ιερό σκήνωμα του Αγίου Ιωάννη Ρώσου στην Εκκλησία του Αγίου στο χωριό Προκόπι. Προαιρετικό γεύμα σε παραδοσιακό εστιατόριο. Συνεχίζουμε για το λιμανάκι του χωριού Μαντούδι, όπου θα πάρουμε το καράβι για την όμορφη Σκόπελο. Σε μία ώρα θα βρισκόμαστε στο λιμάνι. Το υπόλοιπο της μέρας στη διάθεση σας για να χαρείτε το ωραιότερο νησί των Βορείων Σποράδων. Διανυκτέρευση.

**3η Μέρα: Σκόπελος**

Πρόγευμα. Σήμερα θα γνωρίσουμε το όμορφο νησί της Σκοπέλου. Αρχίζουμε με την πρωτεύουσα. Το κάστρο της αρχαίας Πεπαρήθου 13ου αιώνα. Την Επισκοπή με το μοναστήρι του Αγίου Ιωάννη. Θα κάνουμε γύρο του κόλπου με θέα την πρωτεύουσα, θα επισκεφθούμε το αρχαίο Ασκληπϊείο Ιερό του 4ου αιώνα, το παραθεριστικό οικισμό Στάφυλος, κοντά σε χερσόνησο με μαγευτικές παραλίες, τον Αγνώντα, γραφικό παραθαλάσσιο οικισμό και θα θαυμάσουμε το Δρακοντόσχισμα, πευκόφυτο φαράγγι που καταλήγει στην θάλασσα, τον όρμο Λιμνονάρι με όμορφη παραλία, τον παραθαλάσσιο Πάνορμο με αρκετή τουριστική κίνηση. Και από την Μηλιά, θα πάρουμε καραβάκι για να επισκεφτούμε το μικρό νησάκι Δασιά. Συνεχίζουμε για το Κλίμα με εξαιρετική θέα στο πέλαγος, το Λουτράκι σε υπέροχο όρμο με γραφικό λιμανάκι και την Ακρόπολη της αρχαίας Σελινούντος. Και φτάνουμε στην Γλώσσα με τα κατάλευκα σπίτια, που γοητεύει τους επισκέπτες με το παραδοσιακό χρώμα, την μαγευτική θέα και το υπέροχο ηλιοβασίλεμα. Επίσκεψη στην μονή του Αϊ Γιάννη, στην κορυφή επιβλητικού βράχου με 110 σκαλοπάτια, τον οποίο συνδέει με το νησί στενή λουρίδα γης. Αργά το απόγευμα επιστροφή στο ξενοδοχείο. Διανυκτέρευση.

**4η Μέρα: Αλόννησος – Σκόπελος**

Πρόγευμα. Σήμερα θα πλεύσουμε για το νησί Αλόννησος και θα γνωρίσουμε το όμορφο νησί. Αρχίζουμε με την πρωτεύουσα και κυρίως λιμάνι του νησιού Πατητήρι. Θα πάρουμε καραβάκι για να θαυμάσουμε το Εθνικό θαλάσσιο πάρκο Αλόννησου που περιλαμβάνει μικρά νησάκια, για να γνωρίσουμε και την προστατευόμενη Μεσογειακή Φώκια. Όταν επιστρέψουμε θα επισκεφθούμε την παλαιά χώρα της Αλόννησου, κτισμένη στην θέση Μεσαιωνικού κάστρου. Συνεχίζουμε, για την Μηλιά κατάφυτη από πεύκα. Στην περιοχή εδρεύει η Διεθνής Ακαδημία Κλασικής Ομοιοπαθητικής Ιατρικής. Επίσης, θα θαυμάσουμε το Κοκκινόκαστρο με κοκκινωπό χρώμα, τον γραφικό όρμο Τζώρτζη γιαλό και θα έχουμε προαιρετικό γεύμα στο Λεφτό γιαλό, φημισμένος όρμος για τις υπέροχες ταβέρνες. Συνεχίζουμε για όμορφα χωριουδάκια με κάτασπρα σπιτάκια και όμορφες παραλίες, Στενή Βαλα, Καλαμάκια, Άγιος Δημήτριος. Το απόγευμα επιστροφή στην Σκόπελο. Διανυκτέρευση.

**5η Μέρα: Σκιάθος – Βόλος**

Πρόγευμα και ετοιμασία των αποσκευών μας και αναχώρηση για το λιμάνι, όπου θα πλεύσουμε για την όμορφη Σκιάθο. Άφιξη και θα έχουμε ξενάγηση στην πρωτεύουσα. Το Μπούρτζι, με ερείπια φρουρίου, την ανάγλυφη προτομή του Αλέξανδρου Παπαδιαμάντη, το μνημείο εκτελεσθέντων του υποβρυχίου Λάμπρος Κατσώνης, την οικία του Αλέξανδρου Παπαδιαμάντη και άλλες ομορφιές της πρωτεύουσας. Κάντε την βόλτα σας στα στενά καλντερίμια, τα μικρά ασπρογάλαζα σπιτάκια, ταβέρνες, καφετέριες και τα πολλά μαγαζάκια. Το απόγευμα, θα καταλήξουμε στον μαγευτικό Βόλο. Τακτοποίηση στο ξενοδοχείο και τακτοποίηση στα δωμάτια μας. Το βράδυ σας προτείνουμε να δοκιμάσετε το τσίπουρο σε ένα από τα αμέτρητα τσιπουράδικα της παραλίας. Διανυκτέρευση.

**6η Μέρα: Βόλος – Πήλιο**

Πρόγευμα. Σήμερα θα απολαύσουμε την πόλη του Ιάσωνα και των Αργοναυτών, τον όμορφο Βόλο και το βουνό των Κενταύρων, το καταπράσινο Πήλιο. Θα έχουμε μια περιήγηση στα γραφικότερα χωριά του Πηλίου. Μακρινίτσα, το ‘μπαλκόνι του Πηλίου’ με λιθόκτιστα αρχοντικά. Χρόνος για περιήγηση και καφέ. Θα περπατήσουμε στο μονοπάτι του Κένταυρου Χείρωνα και θα θαυμάσουμε την όμορφη Πορταριά. Συνεχίζουμε για τα Χάνια με το χιονοδρομικό κέντρο, το χωριό Κισσός και θα προσκυνήσουμε στην παλαιά πέτρινη Εκκλησία αφιερωμένη στην Αγία Μαρίνα. Επιστροφή στα Χάνια για προαιρετικό γεύμα. Συνεχίζουμε για τον Βόλο, όπου θα έχουμε ελεύθερο το απόγευμα στη διάθεση μας. Διανυκτέρευση.

**7η Μέρα: Βόλος – Αθήνα – Λάρνακα**

Πρόγευμα, ετοιμασία των αποσκευών μας και αναχωρούμε για Αθήνα. Στη διαδρομή θα θαυμάσουμε τις Θερμοπύλες, τις ιστορικές γέφυρες της Αλαμάνας και Γοργοπόταμου, καμένα βούρλα, Άγιο Κωνσταντίνο, Λιβανάτες, έξω από την Θήβα και τέλος θα επισκεφθούμε το μοναστήρι της Μεταμόρφωσης του Σωτήρος Σαγματά 12ου αιώνα. Άφιξη στο αεροδρόμιο για να πάρουμε την πτήση επιστροφής μας για Λάρνακα.

**Περιλαμβάνονται:**

* Αεροπορικό εισιτήριο Λάρνακα-Αθήνα-Λάρνακα με Blue Air.
* Φόροι αεροδρομίων και επίναυλοι καυσίμων.
* Σνακ κατά την διάρκεια της πτήσης.
* Μια αποσκευή μέχρι 20 κιλά και μία χειραποσκευή μέχρι 8 κιλά.
* Μεταφορές, ξεναγήσεις, εκδρομές σύμφωνα με το πρόγραμμα.
* Επιλεγμένα κεντρικά ξενοδοχεία 4\* στην Αθήνα και Βόλο με πρόγευμα.
* Επιλεγμένο κεντρικό ξενοδοχείο 3\* superior στην Σκόπελο με πρόγευμα.
* Έμπειρος αρχηγός / συνοδός καθ’ όλη τη διάρκεια της εκδρομής.
* Όλα τα ακτοπλοϊκά εισιτήρια σύμφωνα με το πρόγραμμα.

**Δεν περιλαμβάνονται:**

* Φαγητά και ποτά.
* Αχθοφορικά και φιλοδωρήματα.
* Ασφάλεια ταξιδίου προαιρετική.
* Δικαιώματα εισόδων προαιρετικά.
* Ό,τι δεν αναφέρεται ρητά στο πρόγραμμα ή αναφέρεται σαν προαιρετικό ή προτεινόμενο.

**Σημειώσεις:**

* Το πρόγραμμα ενδέχεται να πραγματοποιηθεί με αντίθετη ροή, χωρίς όμως να παραλειφθεί καμία υπηρεσία.
* Υπάρχει δυνατότητα ακύρωσης των ταξιδιωτικών πακέτων βάσει των όρων και κανονισμών.